བོད་པའི་འཐབ་རྩོད་བྱེད་ཡུལ་རྒྱ་དམར་དྲག་པོའི་གཞུང་ནི་ད་ལྟའི་ཆར་འཛམ་གླིང་འདིར་སྟོབས་ཆེ་ཤོས་ཀྱི་གྲས་སུ་ཡོད་ཀྱང་།སྐབས་དེར་རྒྱ་གར་གྱི་འཐབ་རྩོད་བྱེད་ཡུལ་དབྱིན་གཞུང་ཡང་འཛམ་གླིང་གི་ཁྱོན་ནས་སྟོབས་ཤུགས་ཆེ་ཤོས་གཅིག་པུར་གྱུར་ཡོད།འོན་ཀྱང་མི་འདྲ་བ་ཆེ་ཤོས་ནི་རྒྱ་གར་མི་འབོར་མང་བ་དང་།བོད་པ་མི་འབོར་ཧ་ཅང་ཉུང་བ་གཉིས་ཕྱོགས་ཡོངས་ནས་བསྡུར་ཐབས་གཏན་ནས་མེད་པ་ཞིག་ཡིན་ཡང་།སྔོན་མ་དང་མི་འདྲ་བར་ད་ལྟའི་དུས་འདིར་མི་མང་ཉུང་ལ་བརྟེན་ནས་འཐབ་རྩོད་ལ་རྒྱལ་ཕམ་འགྲོ་བའི་གནས་སྟངས་ཤིག་མེད་པར།ཐབས་བྱུས་དང་སྙིང་སྟོབས་ཁོ་ན་ལ་རག་ལས་པའི་དུས་ཚོད་ཅིག་ཏུ་གྱུར་ཡོད།འོན་ཀྱང་གནད་དོན་འདིའི་ཐོག་ནས་བོད་པ་མང་པོ་ཞིག་ལ་འཐབ་རྩོད་ཀྱི་སེམས་ཤུགས་སྐྱེ་མི་ཐུབ་པ་དང་།ཕྱིའི་རྒྱལ་ཁབ་མང་པོ་ཞིག་གིས་ཀྱང་གནད་དོན་འདིའི་ཐོག་ནས་རྒྱ་གཞུང་ལ་བསྟུན་གང་ཐུབ་བྱེད་ཀྱི་ཡོད།གང་ལྟར་གནས་སྟངས་འདི་ནི་བོད་པའི་འཐབ་རྩོད་དང་རྒྱ་གར་གྱི་འཐབ་རྩོད་གཉིས་བསྡུར་ཐབས་གཏན་ནས་མེད་པའི་གནས་བབས་ཤིག་ཏུ་གྱུར་ཡོད།